DELTA จะมีผลอย่างไรต่อ SET50? - FINNOMENA
ถามกันมามากเหลือเกินว่า เมื่อ DELTA เข้าคำนวณใน SET50 Index แล้ว ด้วย Mkt Cap มหาศาลกว่า 8.5 แสนล้านของ DELTA จะทำให้ SET50 Index พุ่งขึ้นเลยหรือไม่ คำตอบคือ ไม่ มาดูกันว่าเพราะอะไร?
28 ธ.ค. 2563

ถามกันมามากเหลือเกินว่า เมื่อ DELTA เข้าคำนวณใน SET50 Index แล้ว ด้วย Mkt Cap มหาศาลกว่า 8.5 แสนล้านของ DELTA จะทำให้ SET50 Index พุ่งขึ้นเลยหรือไม่
คำตอบคือ ไม่
เพราะตลาดจะทำการปรับดัชนีด้วยวิธีการเพิ่มสัดส่วนของปีฐานด้วย
ภาษาต่างดาวเข้าใจยาก จึงขอยกตัวอย่างง่าย ๆ
หลักการคำนวณดัชนีคือ
ดัชนี = มูลค่าตลาด ณ ปัจจุบัน / มูลค่าตลาดปีฐาน
จากสมการข้างต้น หากเอา DELTA เข้ามาใน SET50 Index จะทำให้มูลค่าตลาดของ SET50 Index เพิ่มขึ้นทันทีอีก 7.7%
แล้วทำไม SET50 Index ถึงไม่ปรับเพิ่มขึ้นทันที เพราะ…
ตลาดจะทำการปรับมูลค่าตลาดปีฐานด้วยการคูณ 1.077 หรือปรับเพิ่มมูลค่าตลาดปีฐานขึ้น 7.7% ด้วยเช่นกัน
ดัชนี = มูลค่าตลาดรวม DELTA / มูลค่าตลาดคูณ 1.077 มันจึงได้ดัชนีเท่าเดิม
แต่ปัญหามันจะอยู่ตรงที่ DELTA ขึ้นซาดิสต์มานาน ธ.ค. 63 บวก 196% ทั้งปี 2563 บวก 1,178%
เมื่อเข้า SET50 Index จึงมีโอกาสที่จะเจอแรงขายทำกำไรแบบกระหน่ำ Summer Sale ด้วยขนาดมูลค่าตลาดที่ใหญ่เป็นอันดับ 3 ของ SET50 หากโดน Take จริง จะมีอิทธิพลเชิงลบต่อดัชนีไม่น้อยเลยทีเดียว
ทุกการเคลื่อนไหว 1% ของ DELTA จะมีผลต่อ SET50 กว่า 0.7 จุด แล้วโอกาสที่หลังปีใหม่จะโดนสอยที -10% ถึง -20% ในวันเดียว มันต้องมีเกิดขึ้นสักวันอยู่แล้ว SET50 ก็เตรียมเจอแรงกดดันทันที 7 ถึง 14 จุด
ตอน DELTA ขึ้น SET50 ไม่ได้ประโยชน์อะไร หลังปีใหม่เกิด DELTA คิดจะลง ความบรรลัยก็จะเกิดกับ SET50 Index ทันที
เนื้อไม่ได้กิน หนังไม่ได้รองนั่ง เอากระดูกมาแขวนคอแท้ ๆ
ป.ล. ภาพของดัชนีที่จะถูกกดดัน อาจทำให้บรรยากาศการลงทุนแย่ลงไปบ้าง แต่ไม่มีผลใด ๆ ต่อพื้นฐานของหุ้นอีก 49 บริษัทที่เหลือนะครับ
ประกิต สิริวัฒนเกตุ
คำเตือน
ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน | ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
แท็ก:
Advance
Article
DELTA
Knowledge
SET50
Short Content
หุ้นไทย
แชร์บทความ:
ผู้เขียน
ประกิต สิริวัฒนเกตุ
อยู่ในอาชีพนักวิเคราะห์ เทคนิค อนุพันธ์ และเป็นนักกลยุทธ์การลงทุนปัจจัยพื้นฐานมา 12 ปี ผู้ต้องการเปิดกะลาของตัวเองออกสู่โลกการลงทุนที่แท้จริง ใฝ่ฝันที่จะสร้างพอร์ตการลงทุนที่มั่งคั่งยั่งยืน เพื่อการเป็นอิสรภาพทางการเงินโดยสมบูรณ์